**PANEVĖŽIO KOLEGIJOS STUDENTŲ MOKSLINĖS DRAUGIJOS ( SMD) NUOSTATAI**

**I. BENDROJI DALIS**

1. Panevėžio kolegijos Studentų mokslinė draugija (toliau - SMD) - tai savanoriška organizacija, vienijanti kolegijos studentus, aktyviai atliekančius taikomuosius tyrimus, siekiančius žinių ir praktinių atradimų savo profesinėje srityje.

2. SMD nuostatai (toliau - Nuostatai) reglamentuoja draugijos tikslus, uždavinius, valdymą.

3. SMD savo veikloje vadovaujasi kolegijos Statutu ir šiais nuostatais.

4. SMD veikla finansuojama kolegijos lėšomis.

**II. DRAUGIJOS VEIKLOS TIKSLAS IR UŽDAVINIAI**

5. Draugijos veiklos tikslas - skatinti kolegijos studentų tiriamąją veiklą, gilinti bei plėsti profesines žinias ir tiriamosios veiklos įgūdžius, padedant dėstytojams prisidėti prie kolegijos mokslo taikomosios veiklos tradicijų puoselėjimo.

6. SMD veiklos uždaviniai:

6.1. Skatinti ir viešinti studentų mokslinę tiriamąją veiklą bei padėti studentams aktyviai įsijungti į šią veiklą.

 6.2. Dalyvauti, kuriant studentų taikomųjų tyrimų projektus, koncepcijas, programas, planus.

 6.3. Organizuoti darbą su jaunimu, įtraukiant miesto jaunimą į kasmetinius kolegijos studentų mokslinius-praktinius renginius ir populiarinimo akcijas (konferencijas, seminarus, diskusijų klubus, idėjų dienas, profesijų dienas).

6.4. Skatinti akademinį jaunimą rengti pranešimus ir dalyvauti konferencijose,  publikuoti straipsnius mokslo taikomuose leidiniuose.

**III. SMD NARIAI, JŲ TEISĖS IR PAREIGOS:**

7. SMD nariais gali būti visi Panevėžio kolegijos studentai bei dėstytojai.

8. SMD nariai nemoka jokio nario mokesčio.

 9. Visi draugijos nariai turi lygias teises:

9.1. Dalyvauti SMD veikloje;

9.2. Rinkti ir būti išrinktiems į SMD valdymo institucijas;

9.3. Teikti pasiūlymus dėl SMD veiklos tobulinimo;

9.4. Dalyvauti kitų organizacijų veikloje;

9.5. Gauti informaciją apie SMD veiklą

 9.6. Remti SMD veiklą

9.7. Jungtis į būrelius pagal studijų kryptis ar tyrimo sritis.

**IV. DRAUGIJOS VALDYMAS**

 10. Aukščiausias SMD valdymo organas yra susirinkimas. Susirinkimas teisėtas, jei jame dalyvauja daugiau kaip pusė draugijos narių. Sprendimai priimami paprasta susirinkimo dalyvių balsų dauguma.

11. SMD taryba (toliau - Taryba) - kolegialus valdymo organas, renkamas visuotiniame narių susirinkime vieneriems metams ne mažiau kaip iš 9 narių. Iš kiekvieno fakulteto taryboje turi būti ne mažiau kaip 2 studentai. Tarybos funkcijos:

11.1. planuoja SMD veiklą;

11.2. organizuoja studentų mokslines-praktines konferencijas ir kitus renginius;

11.3. renka ir nagrinėja SMD narių pasiūlymus dėl veiklos vystymo;

 11.4. kartą į metus šaukia Surinkimą;

11.5. registruoja įsisteigusius būrelius

12. Draugijos pirmininkas yra Tarybos narys pagal pareigas ir renkamas visuotiniame susirinkime vieneriems metams. SMD Pirmininkas:

12.1. vadovauja draugijos veiklai;

12.2. kartu su SMD veiklos koordinacine grupe numato SMD veiklos vystymo gaires;

12.3. kviečia Tarybos posėdžius ir jiems pirmininkauja.

12.4. atstovauja SMD įvairiose organizacijose, sprendžiant su studentų moksline-praktine veikla susijusius klausimus.

12.5. Atsiskaito susirinkimui už veiklos rezultatus.

13. paramą teikia SMD veiklos koordinacinė grupė, sudaroma direktoriaus įsakymu, suderinus su SMD pirmininku. Koordinacinė grupė:

13.1. Koordinuoja SMD bendradarbiavimą su kolegijos padaliniais ir kitų aukštųjų mokyklų SMD

13.2. padeda Tarybai numatyti SMD veiklos vystymo kryptis, analizuoti draugijos veiklos rezultatus.

13.3. Teikia paramą SMD pirmininkui ir Tarybai organizuojant susirinkimus, pasitarimus, mokymus, konferencijas ir kitus renginius

13.4. Koordinuoja tiriamųjų darbų periodinio žurnalo „Mokslo šaknys“ leidybą.

**V. SMD LIKVIDAVIMAS IR REORGANIZAVIMAS, NUOSTATŲ PAKEITIMAS**

14. SMD nuostatai priimami ir keičiami SMD narių susirinkimo metu. Nuostatai patvirtinami, jei už juos balsuoja daugiau kaip pusė susirinkimo dalyvių. Nuostatų pasikeitimai įsigalioja nuo jų priėmimo dienios, jei susirinkimas nenusprendė kitaip. Nuostatai įsigalioja patvirtinus juos Susirinkimui ir galioja iki naujų nuostatų priėmimo.

15. SMD gali būti likviduota arba reorganizuota narių susirinkimo metu.